Antti Puupponen

Antti Erkki (Anders Erik) Puupponen (28. toukokuuta 1873 Rantasalmi – 8. maaliskuuta 1934 Tampere) oli suomalainen filosofian maisteri ja rehtori.Ylioppilasmatrikkeli 1853–1899 : Antti Erkki PuupponenAikalaiskirja 1934Rehtori Antti E. Puupponen, Aamulehti, 09.03.1934, nro 66, s. 3, Kansalliskirjaston digitaaliset aineistot

Puupposen vanhemmat olivat Sakkolan kirkkoherra, sotarovasti Antti (Anders) Puupponen (1845–1905) ja Hilma Roschier.Ylioppilasmatrikkeli 1853–1899 : Anders Puupponen Hän pääsi ylioppilaaksi Mikkelin lyseosta 1890 ja valmistui Helsingin yliopistosta filosofian kandidaatiksi ja maisteriksi 1894. Vuonna 1897 hän suoritti kasvatusopin tutkinnot ja käytännölliset opetusnäytteet.

Puupponen oli Mikkelin lyseon vt. latinan kielen lehtorina 1894–1896 ja 1897–1898, Kuopion lyseon latinan ja suomen kielen kollegana 1900–1909, Tampereen teknillisen opiston ruotsin opettajana 1920–1927 sekä Tampereen klassillisen lyseon latinan ja kreikan nuorempana lehtorina 1909–1927 ja vanhempana lehtorina 1927–1934 sekä koulun rehtorina vuodesta 1931.

Kuopiossa asuessaan Puupponen oli Kuopion Isänmaallisen seuran sihteerinä ja sen ylläpitämän Kuopion museon hoitajana sekä Suomalaisuuden liiton paikallisosaston johtokunnan jäsenenä. Hän oli myös Kuopion köyhäinhoitohallituksen ja taksoituslautakunnan jäsenenä. Tampereella ollessaan Puupponen oli kirkkovaltuuston ja Tampereen tuomiokirkkoseurakunnan kirkkoneuvoston jäsenenä, ja aikaisemmin myös köyhäinhoidon piirimiehenä. Puupponen oli lisäksi Suomen Kouluviraston eläkekassan johtokunnan jäsenenä.

Antti Puupponen oli naimisissa vuodesta 1902 Lilli Ida Olivia Erikssonin kanssa. Heidän tyttärensä oli opettaja ja kääntäjä Hilkka Koskiluoma. Puupposen veli oli kouluneuvos Lauri Puupponen (s. 1887). Kuka kukin on 1954 : Jussi Koskiluoma

Antti Puupponen kuoli 60-vuotiaana sydänkohtaukseen 8. maaliskuuta 1934. Hän oli erään virkaveljensä syntymäpäivillä tämän kodissa ja oli ennen sydänkohtausta juuri pitänyt puheen syntymäpäiväsankarille.

 Lähteet 

Luokka:Suomen oppilaitosten rehtorit
Luokka:Vuonna 1873 syntyneet
Luokka:Vuonna 1934 kuolleet